എസ്. രാമചന്ദ്രൻ

തിരുവനന്തപുരം ആകാശവാണിയിലെ വാർത്താ വായനയിൽ ഒരു പുതിയ ശൈലി കൊണ്ടുവന്നതിലൂടെ ശ്രദ്ധേയനായ വ്യക്തിയാണ് എസ്. രാമചന്ദ്രൻ.വാർത്തകൾ വായിക്കുന്നത് റേഡിയോ എന്ന മാദ്ധ്യമം വാർത്തകളുടെ പ്രധാന ഉറവിടമായിരുന്ന ഒരു കാലത്ത് "കൗതുക വാർത്തകൾ" എന്ന ജനപ്രിയ  വിഭാഗത്തിന്റെ, വ്യത്യസ്തമായ അവതരണ ശൈലിയിലൂടെയാണ് അദ്ദേഹം പ്രേക്ഷകർക്കിടയിൽ ശ്രദ്ധിക്കപ്പെട്ടത്. കേരള സംസ്ഥാന വൈദ്യുതി ബോർഡിലെ സേവനത്തിനു ശേഷമാണ് രാമചന്ദ്രൻ ഓൾ ഇന്ത്യ റേഡിയോയിൽ ചേർന്നത്. ഡൽഹി നിലയത്തിലൂടെ ആകാശവാണിയിലെ തന്റെ ഔദ്യോഗിക ജീവിതം ആരംഭിച്ച രാമചന്ദ്രൻ കോഴിക്കോടും പിന്നീട് തിരുവനന്തപുരത്തും  ജോലി ചെയ്തിട്ടുണ്ട്. ‘വാർത്തകൾ വായിക്കുന്നത്’ എന്ന പേരിൽ ഒരു പുസ്തകവും അദ്ദേഹം രചിച്ചിട്ടുണ്ട്. ആകാശവാണിയിലെ  52 വർഷക്കാലത്തെ സേവനത്തിനുശേഷം വിരമിച്ച അദ്ദേഹം പിന്നീട് മിഡിൽ ഈസ്റ്റിലെ ചില എഫ്എം സ്റ്റേഷനുകളിൽ ജോലി ചെയ്തു.  2024 ഒക്ടോബർ 5 ന് വാർധക്യസഹജമായ അസുഖങ്ങളെത്തുടർന്ന് തിരുവനന്തപുരത്തെ വസതിയിൽവെച്ച് അന്തരിച്ച അദ്ദേഹത്തിന് 91 വയസ്സായിരുന്നു.

കേരള സർവകലാശാലയിലെ ജോലിയിൽനിന്ന് വിരമിച്ച ജോയിന്റ് രജിസ്ട്രാർ വിജയലക്ഷ്മിയും രണ്ട് കുട്ടികളും അടങ്ങുന്നതാണ് അദ്ദേഹത്തിന്റെ കുടുംബം.  

അവലംബം

വർഗ്ഗം:ആകാശവാണിയിലെ അവതാരകർ